SK Brusel, 22.6.2006 KOM(2006) 323 v konečnom znení správa komisie európskemu parlamentu a rade O operáciách uskutočnených v rámci plnej moci na financovanie úverov EIB mimo EÚ a o perspektíve do budúcnosti {SEK(2006) 789} {SEK(2006) 790} správa komisie európskemu parlamentu a rade O operáciách uskutočnených v rámci plnej moci na financovanie úverov EIB mimo EÚ a o perspektíve do budúcnosti Obsah 1. Úvod (...)3 2. Výsledky (...)3 2.1. Objemy úverov (...)3 2.2. Regionálna prítomnosť EIB v porovnaní s inými MFN (...)4 2.3. Spolupráca s programami Spoločenstva a s inými finančnými inštitúciami (...)5 2.4. Pokrok pri dosahovaní cieľového rozloženia rizika (...)7 2.5. Pridaná hodnota EIB (...)9 3. Zameranie budúcich aktivít (...)10 3.1. Regionálne stropy (...)10 3.2. Rezervná plná moc (...)12 3.3. Záručné krytie (...)12 3.4. Krytie krajín (...)13 3.5. Väzba na politiku EÚ (...)13 3.6. Spolupráca s inými MFN (...)14 3.7. Podávanie správ a účtovníctvo (...)14 1. Úvod Táto správa sa predkladá Európskemu parlamentu a Rade v súlade s článkom 2 zmeneného a doplneného rozhodnutia Rady 2000/24/ES, prijatého 22. decembra 1999 (ďalej len „rozhodnutie“), v ktorom sa ustanovuje, že: „Komisia podá správu o uplatňovaní tohto rozhodnutia najneskôr 31. júla 2006.“ Záruky, ktoré poskytlo Spoločenstvo v zmysle tohto rozhodnutia, zaručuje záručný fond pre externé akcie, vytvorený na základe zmeneného a doplneného nariadenia Rady 2728/94 z 31. októbra 1994, (ďalej len „záručný fond“). Komisia vydala návrh na zmenu a doplnenie uvedeného nariadenia Rady 5. apríla 2005. Táto správa sa predkladá v dvoch častiach: prvá časť podáva prehľad výsledkov Európskej investičnej banky (ďalej len „EIB“ alebo „banka“) na základe existujúcej plnej moci, druhá časť obsahuje podrobnú špecifikáciu zamerania budúcich aktivít. Dva pracovné dokumenty personálu – v jednom sa posudzuje regionálny výhľad (SEK (2006) 790, príloha 1) a druhý podáva podrobné hodnotenie existujúcej plnej moci (SEK (2006) 789, príloha 2) – sú pripojené k tejto správe. Zároveň s touto správou Komisia predkladá návrh rozhodnutia Rady na obnovu plnej moci EIB mimo EÚ (KOM (2006) 324) so zreteľom na zámery, ako sa uvádzajú v tejto správe. 2. Výsledky Plná moc EIB, ako sa uvádza v rozhodnutí, je určená na podporu politiky Spoločenstva prostredníctvom financovania vybraných investičných projektov. Banka dostala výzvu, aby zlepšila koordináciu s inými finančnými nástrojmi Spoločenstva a viedla pravidelné konzultácie s Komisiou na zabezpečenie koordinácie priorít a aktivít v príslušných krajinách. Banke sa tiež adresovala výzva, aby sa zamerala na krytie komerčného rizika na úrovni 30 % svojich úverov na základe opatrení na rozloženie rizika so zárukami tretích strán alebo z iného zabezpečenia. Táto časť obsahuje súhrn, ako banka tieto ciele splnila; najmä s podrobnými informáciami o objeme úverov, koordinácii s nástrojmi Spoločenstva a s inými medzinárodnými finančnými nástrojmi (ďalej „MFN“), a o postupe smerom k cieľovému rozloženiu rizika. Skúma sa v nej aj pridaná hodnota aktivít banky. Ako sa už uviedlo, podrobné hodnotenie obsahuje príloha 2. 2.1. Objemy úverov Pokiaľ ide o plnú moc na financovanie úverov mimo EÚ, v tabuľke 1 sa uvádza, že podpísané pôžičky k 31. decembru 2005, t. j. okolo 85 % platnosti plnej moci na financovanie úverov, predstavujú 87 % z celkového úverového stropu vo výške 20 660 miliónov EUR, ale že existujú významné rozdiely v závislosti od regiónov. V tabuľke sú zahrnuté operácie na základe „všeobecnej plnej moci“ [1], „projektov pre životné prostredie v severnej dimenzii/plná moc pre Rusko“ [2] (ďalej len „SDŽP“) a plnej moci pre Rusko, Ukrajinu, Moldavsko a Bielorusko“ [3] (Rusko/WNIS). Tabuľka 1: Úvery podpísané k 31. decembru 2005 Plná moc | Podpísané | Región | Strop mil. EUR | Celkom mil. EUR | % zo stropu | Počet úverov | Priemerná výška úveru mil. EUR | Juhovýchodní susedia (JVS) | 9 185 | 7 817 | 85 | 120 | 65 | Krajiny Stredozemného mora (MED) | 6 520 | 6 272 [4] | 96 | 89 | 70 | Latinská Amerika a Ázia (ALA) | 2 480 | 1 942 | 78 | 44 | 44 | Juhoafrická republika (RSA) | 825 | 757 | 92 | 14 | 54 | Opatrenie na rekonštrukciu a ozdravenie Turecka po zemetrasení (TERRA) | 600 | 600 | 100 | 5 | 120 | Osobitný akčný program pre colnú úniu ES/Turecko (SAP) | 450 | 450 | 100 | 5 | 90 | Severná dimenzia /Rusko (SDŽP) | 100 | 85 | 85 | 3 | 28 | Rusko, Ukrajina, Moldavsko a Bielorusko (Rusko/WNIS) | 500 | 0 | 0 | 0 | 0 | Celkom | 20 660 | 17 923 | 87 | 280 | 64 | EIB predpokladá, že podpíše zostávajúce čiastky, ktoré sú v roku 2006 k dispozícii na základe rôznych regionálnych stropov, s výnimkou plnej moci na SDŽP, ktorá skončila v máji 2005, a v plnej moci Rusko/WNIS sa predpokladá záväzok 225 miliónov EUR v roku 2006, zvyšok v prvej polovici roku 2007. Rozdelenie podľa sektorov, podrobne uvedené v prílohe 2 ukazuje, že sektory komunikácií (doprava a telekomunikácie) predstavovali 35 % zo všetkých úverov. Viac ako polovica úverov v tomto sektore bola pridelená do regiónu JVS. Sektor voda a rôzne (včítane takých oblastí ako je ozdravenie miest) pohltil 20 % zo všetkých úverov, pričom tieto úvery boli rozložené rovnomerne medzi regióny JVS a MED. Energetický sektor predstavoval 19 % úverov poskytnutých počas sledovaného obdobia, pričom najväčšia časť z nich išla do regiónu MED. 2.2. Regionálna prítomnosť EIB v porovnaní s inými MFN V ďalšej tabuľke sa porovnáva celková úverová aktivita EIB v rôznych regiónoch v roku 2005, včítane aktivít na vlastné riziko mimo plnej moci Spoločenstva, s úverovou aktivitou iných MFN. Tabuľka 2: Úverové záväzky EIB a iných MFN v roku 2005 (mld. EUR) [5] Región | EIB | Svetová banka [6] | MFS | EBRD | AfRB | ARB | IARB | Turecko | 0,9 | 1,4 | 0,3 | - | - | - | - | Západný Balkán | 0,5 | 0,3 | 0,2 | 0,4 | - | - | - | Krajiny Stredozemného mora | 1,3 | 0,5 | 0,1 | - | 0,7 | - | - | Východná Európa, južný Kaukaz a Rusko | 0,1 | 0,5 | 0,7 | 2,0 | - | <0,1 | - | Stredná Ázia | - | 0,2 | <0,1 | 0,3 | - | 0,1 | - | Ázia (bez strednej Ázie a Stredného východu) [7] | 0,6 [8] | 6,3 | 1,2 | - | - | 4,5 | - | Latinská Amerika | 0,1 | 3,9 | 1,2 | - | - | - | 5,5 | Južná Afrika | 0,1 | - | <0,1 | - | - | - | - | MFS = Medzinárodná finančná spoločnosť; EBRD = Európska banka pre obnovu a rozvoj; AfRB = Africká rozvojová banka; ARB = Ázijská rozvojová banka; IARB = Inter-Americká rozvojová banka Ako vidno, v roku 2005 bola EIB hlavným hráčom v regióne Stredozemného mora a na západnom Balkáne a, spolu so Svetovou bankou, bola najaktívnejším MFN v Turecku. V porovnaní s aktivitou iných MFN, úloha EIB v západných susediacich krajinách, Ázii a Latinskej Amerike bola marginálna v dôsledku obmedzenej veľkosti príslušných plných mocí. 2.3. Spolupráca s programami Spoločenstva a s inými finančnými inštitúciami Vzhľadom na typ projektov, ktoré banka podporuje, pravidelnou charakteristikou, a obvykle aj nevyhnutnosťou, je tu spolufinancovanie, keďže financovanie EIB nepokryje viac ako 50 % hodnoty projektov. V tabuľke 3 sú údaje o projektoch financovaných na základe plnej moci, u ktorých programy Spoločenstva alebo iné finančné inštitúcie, okrem promotérov, prispeli na financovanie daného projektu. Tabuľka 3: Spolufinancovanie k 31. decembru 2005 (milióny EUR) Región | Náklady | EIB | PHARE/ ISPA | Mnohostranné inštitúcie | Dvojstranné a vnútroštátne inštitúcie | Iné | JVS | 9 344 | 3 214 | 1 122 | 1 330 | 881 | 2 797 | MED | 9 041 | 2 787 | - | 1 292 | 1 182 | 3 780 | ALA | 12 423 | 1 338 | - | 718 | 2 398 | 7 969 | RSA [9] | 798 | 50 | - | - | 148 | 600 | Turecko SAP | 96 | 40 | - | 51 | - | 5 | TERRA | 1 286 | 450 | - | 308 | - | 528 | CELKOM | 32 988 | 7 879 | 1 122 | 3 699 | 4 609 | 15 679 | Banka spravuje rozpočtové zdroje EÚ na rôzne druhy aktivít v predvstupových krajinách, v regióne MED a v južnej Afrike. Všetci členovia Hospodárskeho a finančného výboru jasne potvrdili hodnotu „užšej väzby medzi úvermi EIB a rozpočtovými zdrojmi EÚ vo forme dotačnej podpory a technickej pomoci“ [10]. Okrem toho v kontexte spolupráce s inými MFN EIB podpísala niekoľko memoránd o porozumení (MoP) alebo písomných prísľubov, v ktorých sa ustanovil rámec na spoluprácu pri výmene informácií a pri koordinácii aktivít v určitých regiónoch alebo v konkrétnych projektoch. V ďalšej tabuľke sa uvádza zoznam rozpočtových nástrojov, ktoré spravuje banka, a MoP s Komisiou a MFN, ktoré sú v súčasnosti podpísané alebo sa o nich rokuje. Tabuľka 4: Zoznam nástrojov financovaných z EÚ a MoP Región | Nástroje financované z EÚ | MoP/písomný prísľub a iné zúčastnené strany | Predvstupové krajiny | - Finančný mechanizmus pre MSP, mechanizmus pre obecnú infraštruktúru a mechanizmus pre obecné financovanie. Tieto nástroje sú kombináciou úverov EIB a dotácií EÚ a majú podnietiť finančné inštitúcie, aby zvýšili svoje aktivity pre MSP a pre obecné investičné projekty.- Úrokové subvencie pre vybrané projekty.- Technická pomoc prostredníctvom Európskej agentúry pre obnovu. | - MoP s Komisiou, EBRD, Svetovou bankou, MFS, Nordickou investičnou bankou, Nordickou spoločnosťou na financovanie životného prostredia, Radou Európskej rozvojovej banky a s Čiernomorskou obchodnou a rozvojovou bankou. | Krajiny Stredozemného mora | - Technická pomoc na prípravu a implementáciu projektov.- Investície rizikového kapitálu na podporu miestnych firiem a rozvoja miestnych trhov s vlastným kapitálom.- Úrokové subvencie pre projekty v oblasti životného prostredia.- Trustový fond FEMIP, včítane zdrojov hlavne od členských štátov, sa zameriava na základnú technickú pomoc a rizikový kapitál. | - MoP s Komisiou a Svetovou bankou.- MoP s Komisiou a AfRB.- Písomný prísľub s finančnými inštitúciami pre rozvoj Európy.- Písomný prísľub s Agence Française de Développement a Kreditanstalt für Wiederaufbau. | Východná Európa, južný Kaukaz a Rusko | - | - Komisia, EBRD, Svetová banka, Nordická investičná banka, Čiernomorská obchodná a rozvojová banka.- Komisia, EBRD (včítane strednej Ázie v štádiu rokovaní). | Ázia | - | - ARB (v štádiu rokovaní) | Latinská Amerika | - | - IARB.- Spoločnosť Andina de Fomento (v štádiu rokovaní).- Stredoamerická banka pre hospodársku integráciu (v štádiu rokovaní).-Banco Nacional de Desenvolvimento Econômico e Social (v štádiu rokovaní). | Južná Afrika | - Investície rizikového kapitálu na podporu miestnych firiem | - | 2.4. Pokrok pri dosahovaní cieľového rozloženia rizika Súčasná záruka Spoločenstva sa vzťahuje na všetky úverové riziká, pokiaľ sa neuplatňujú opatrenia na rozloženie rizika, v tom prípade záruka Spoločenstva zabezpečuje len určité politické riziká, zatiaľ čo nepolitické riziká znáša a zmierňuje EIB. Predpokladalo sa, že pre 30 % úverového portfólia EIB sa využije rozloženie rizika v zmysle súčasnej plnej moci. V tabuľke 5 sa uvádza, že koncom decembra 2005 banka dosiahla z celkovej výšky úverov podpísaných na základe plnej moci, 16,7%-ný podiel úverov s rozloženým rizikom. Tieto podiely sa veľmi líšia medzi rôznymi regionálnymi položkami plnej moci. Cieľ 30 % pre operácie na základe plnej moci bol významne prekročený v ALA, ale nie je pravdepodobné, že by bol dosiahnutý individuálne v JVS, MED alebo RSA. V MED to v podstatnej miere odráža ťažkosti miestnych promotérov pri získavaní prístupu do zahraničných bánk (včítane európskych), ochotných poskytnúť záruku prijateľnú pre EIB podľa jej usmernení platných v súčasnosti. Zatiaľ nebola vznesená žiadna výzva na záruku EÚ na krytie politického rizika na základe rozloženia rizika. Väčšina úverových operácií v nových členských štátoch pred ich vstupom sa však uskutočnila bez záruky EÚ na základe predvstupového mechanizmu, ktorý prijala banka po nadobudnutí účinnosti tohto rozhodnutia. Medzičasom banka tiež zaviedla svoj mechanizmus pre partnerstvo s krajinami Stredozemného mora s úverovým rámcom 1 miliarda EUR na poskytovanie úverov v krajinách Stredozemného mora, a rozšírila úver vo výške 500 miliónov EUR pre letisko v Pekingu, pričom ani jeden z týchto nástrojov nie je krytý zárukou EÚ. Pri komplexnej analýze úverových operácií sa musí prihliadať aj na nezaručené úvery. V tabuľke 5 je zobrazený účinok klasifikačného poskytovania úverov na základe predvstupového mechanizmu, mechanizmu pre partnerstvo s krajinami Stredozemného mora a s osobitným súhlasom podľa článku 18, spolu s poskytovaním úverov s rozloženým rizikom v zmysle plnej moci. Tabuľka 5: Rozloženie rizika dosiahnuté k 31. decembru 2005 Plná moc | Podpisy | Región | Stropmil. EUR | Celkommil. EUR | Rozloženie rizikamil. EUR | % rozloženého rizika dosiahnuté len v zmysle plnej moci | % rozloženého rizika dosiahnuté len v zmysle plnej moci a mimo plnej moci | JVS | 9 185 | 7 817 | 830 | 10,6 | 65,3 | MED | 6 520 | 6 272 | 601 | 9,6 | 14,6 | ALA | 2 480 | 1 942 | 1 463 | 75,3 | 80,4 | RSA | 825 | 757 | 80 | 10,6 | 10,6 | TERRA | 600 | 600 | | | | Turecko SAP | 450 | 450 | | | | Plná moc EÚ celkom | 20 060 | 17 838 | 2 974 | 16,7 | 52,1 | Predvstupový mechanizmus II | 14 000 | 12 304 | 12 304 | | | Mechanizmus pre MED partnerstvo | 1 000 | 364 | 364 | | | Projekt podľa článku 18 | | 500 | 500 | | | Mimo plnej moci celkom | 15 000 | 13 168 | 13 168 | | | Spolu celkom | 35 060 | 31 006 | 16 142 | | | 2.5. Pridaná hodnota EIB EIB nemá všeobecné poslanie mimo EÚ v zmysle jej stanov, ale pôsobí na základe osobitných plných mocí na podporu politiky EÚ, ako bola ustanovená v strategických dokumentoch Komisie alebo Rady. V porovnaní s MFN EIB spravuje svoje plné moci na financovanie úverov mimo EÚ s menším personálom a potenciálni dlžníci ju vnímajú ako jednoduchú a efektívnu úverovú inštitúciu s presne vymedzeným zameraním. Odborná zdatnosť a porovnateľná výhoda EIB spočíva najmä v takých oblastiach ako je infraštruktúra, životné prostredie a MSP, kde sa snaží o nasmerovanie svojho technického a ekonomického know-how na promotérov projektov. Okrem toho banka vykonáva prísne hodnotenie podmienok projektov, konkrétne zabezpečovaním uplatňovania noriem EÚ pre životné prostredia a obstarávanie [11]. Projektové podmienky EIB sa tiež vzťahujú na iné dôležité otázky, ako je cenová a tarifná politika, zlepšenie kapacity manažmentu, ukončenie neziskových činností, ciele produktivity a nakladanie s aktívami a podobne. Takéto podmienky tvoria časť finančných zmlúv a sledujú sa počas uskutočňovania projektu. V prípade nedodržania podmienok sa vyplácanie pôžičky môže odmietnuť alebo pozastaviť. V Stredomorí EIB prikladá väčšiu dôležitosť sektorálnej podpore a reformám, tiež vďaka dostatku financií na technickú podporu poskytovanú na prípravu a uskutočňovanie projektov. Treba poznamenať, že na úrovni EÚ makroekonomická pomoc a podmienenosť sú spojené s Komisiou. Okrem uvedených prínosov EIB preniesla v celom rozsahu finančné výhody vyplývajúce zo záruky Spoločenstva a z atraktívnych nákladov na financovanie, ktoré banka poskytuje konečným príjemcom vo forme konkurencieschopných úrokových sadzieb. Okrem toho EIB rozšírila úvery s veľmi dlhou splatnosťou, ktoré v týchto krajinách vo všeobecnosti nie sú dostupné. V mnohých prípadoch mala podpora projektov EIB katalytický účinok na účasť iných finančných partnerov. V niektorých krajinách EIB tiež pracuje na budovaní svojich vlastných fondov a úverových kapacít v miestnych menách, čím prispela k vzniku miestnych kapitálových a finančných trhov. 3. Zameranie budúcich aktivít 3.1. Regionálne stropy Nová plná moc bude vychádzať z dosiahnutých výsledkov banky, pri rozšírení geografického a sektorového zamerania činnosti v súlade s politickými prioritami EÚ. Predvídateľné budúce potreby a potenciálne absorpčné kapacity sú v rôznych regiónoch rozdielne. V prílohe 1 tejto správy je uvedený prehľad budúcich perspektív v rôznych regiónoch pokiaľ ide o plnú moc a analýzu zamerania budúcich aktivít banky v reakcii na tieto potreby, ako podporu návrhu Komisie na novú plnú moc pre EIB mimo EÚ. Tabuľka 6 obsahuje porovnanie stropov plných mocí v rokoch 2000 - 2006 a stropy, ktoré navrhla Komisia na obdobie rokov 2007 - 2013. Tabuľka 6: Porovnanie aktuálnych a navrhovaných plných mocí EIB (...PICT...) (...PICT...) (*) Po reštrukturalizácii plných mocí po strednodobom prehodnotení v roku 2003 sa strop pre krajiny Stredozemného mora v skutočnosti zvýšil, pretože Turecko bolo vyňaté z plnej moci Stredozemného mora a začlenené do plnej moci pre juhovýchodné susedné krajiny. Suma 31,5 miliardy EUR by v reálnom vyjadrení predstavovala nárast za 7 rokov približne o 16 % [12] (alebo trochu viac ako 2 % za rok). Ako je podrobne uvedené v prílohe 1, regionálne stropy boli prehodnotené so zreteľom na politické priority EÚ, ako aj na absorpčné kapacity podľa vnímania EIB. Treba poznamenať, že zatiaľ čo súčasné plné moci majú fragmentované geografické uplatnenie, nová plná moc ponúkne globálne uplatnenie a to tým, že bude podporovať tri okruhy zahraničnej politiky EÚ (predvstupovú, susedskú a rozvojovú spoluprácu a hospodársku spoluprácu). Výška objemov pridelených rôznym regiónom bude závisieť od relatívneho významu týchto regiónov v rámci zahraničnej politiky EÚ. Odhad výšky podielu na osobu, ktorý sa predpokladá podľa navrhnutých stropov na základe rôznych plných mocí, je takýto: predvstupový ± 100 EUR; susedstvo a partnerstvo ± 40 EUR; rozvojová spolupráca a hospodárska spolupráca ± 2 EUR. 3.2. Rezervná plná moc Obnova po prírodných katastrofách alebo konfliktoch, ako aj vývoj v politicky/strategicky významných krajinách, môže mať za následok veľké dodatočné požiadavky na financovanie, pri ktorom zaručené úvery EIB môžu vhodne dopĺňať podporu z rozpočtu ES, alebo sa s ňou môžu vhodne kombinovať pri zabezpečovaní včasných a viditeľných opatrení EÚ. Okrem toho charakter reakcie zo strany EÚ môže byť potrebné nasmerovať do vybraných sektorov alebo podmienok. Počas niekoľkých ostatných rokov sa rýchla mobilizácia významných zdrojov EIB na podporu takýchto typov aktivít ukázala ako veľmi obťažná (napr. cunami a Gaza - západný breh). V snahe zabezpečiť, aby takýto vývoj nezaťažil existujúce regionálne stropy a, prípadne, aby sa mohol rýchlo skombinovať s rozpočtovými zdrojmi, navrhuje sa zaviesť „rezervnú plnú moc“ v rámci všeobecnej plnej moci na uľahčenie plánovania reakcie EÚ a jej urýchlenie. Hlavnými spúšťacími mechanizmami pre rezervnú plnú moc budú prírodné katastrofy (obvykle záplavy, požiare, zemetrasenia, uragány/tajfúny, vlny cunami) alebo obnova po konfliktoch. Rezervná plná moc sa môže aktivovať aj na urýchlenie poskytovania úverov EIB v určitých krajinách alebo regiónoch politicky/strategicky významných pre EÚ, ktoré nespĺňajú potrebné podmienky pre bezprostrednú aktivitu EIB, ale ktoré majú vyhliadky životaschopnosti v strednodobom horizonte, včítane krajín s perspektívou uzavretia dohôd o spolupráci. Vzhľadom na skúsenosti z minulosti by bolo vhodné rezervovať sumy na dve-tri veľké udalosti počas účinnosti plnej moci, čím sa zdôvodňuje navrhnutý strop 1,5 miliardy EUR. Potenciálne vhodné na rezervnú plnú moc budú krajiny uvedené v rozhodnutí Rady na základe regionálnych plných mocí. Aktivácia rezervnej plnej moci bude podliehať spoločnému rozhodnutiu Komisie a EIB, po ktorom budú nasledovať konzultácie s Hospodárskym a finančným výborom cez postupy vo výboroch, pričom sa predpokladá súbežné poskytovanie informácií Európskemu parlamentu. 3.3. Záručné krytie EIB bude pokračovať v rozširovaní objemu a záberu svojich operácií bez záruky Spoločenstva vždy, keď to bude vhodné. Konkrétne v období 2007 - 2013 bude EIB zvyšovať financovanie v Chorvátsku, Turecku a v Bývalej juhoslovanskej republike Macedónsko na základe predvstupového mechanizmu, ktorý by sa mal časom rozšíriť tak, aby pokryl zvyšnú časť západného Balkánu v súlade s pokrokom prístupového procesu v tejto oblasti. Orientačné poskytovanie úverov od EIB bez záruky Spoločenstva v tomto regióne v období 2007-2013 dosiahne 4 miliardy EUR. Vychádzajúc z už existujúceho mechanizmu z „Nice“ banka tiež zvýši svoje úvery pre krajiny Stredozemného mora bez záručného krytia EÚ na orientačnú sumu asi 2 miliardy EUR na obdobie 2007 - 2013. Vzhľadom na skúsenosti z minulosti (projekt na letisko v Pekingu) by banka mohla na vlastné riziko podporovať aj prax financovania strategických ad hoc projektov v krajinách s investičným ratingom, najmä v Ázii a Latinskej Amerike. V návrhu Komisie sa objasňuje charakter záručného krytia, ktoré bude obmedzené na riziká suverénnej alebo politickej povahy. Záruka Spoločenstva bude poskytovať úplné krytie pre finančné operácie, do ktorých vstupuje alebo ktoré garantuje štát. Taktiež operácie, do ktorých vstupujú miestne orgány alebo subjekty vo vlastníctve vlády alebo vládou kontrolované, môžu byť v celom rozsahu kryté, ak tieto operácie majú od EIB príslušné hodnotenie úverového rizika, v ktorom sa zohľadňuje stav úverového rizika v danej krajine. Politické riziká so zárukou Spoločenstva budú riziká, ktoré vzniknú počas aktuálnej plnej moci, t. j. neprevoditeľnosti meny, vojna alebo občianske nepokoje, popretie spravodlivosti pri porušení zmluvy. Na zosúladenie implementačných ustanovení na krytie týchto rizík, najmä popretia spravodlivosti pri porušení zmluvy, s ustanoveniami Multilaterálnej agentúry pre investičné záruky sa do záručnej zmluvy medzi Komisiou a EIB zavádzajú niektoré technické korekcie. Nakoniec Komisia navrhuje rozšíriť záručné krytie na obidva typy finančných operácií uvedené v stanovách EIB, t. j. na úvery a záruky. V zmysle platných plných mocí sa poskytuje krytie iba na úvery. Pri tomto rozšírení sa nepredpokladá žiadna významná zmena typu projektov, ktoré má EIB financovať. Pre úvery i záruky bude záruka Spoločenstva kryť suverénne alebo politické riziká a teda riziko, ktoré je na ťarchu rozpočtu Spoločenstva, bude rovnaké pre obidva typy operácií (za rovnakých podmienok). Na uplatnenie tohto rozšírenia je potrebné vykonať technickú úpravu nariadenia o záručnom fonde. 3.4. Krytie krajín V súlade s postupom zavedeným v zmysle platnej plnej moci pre Rusko, Ukrajinu, Moldavsko a Bielorusko jednotlivé krajiny z výberu, na ktoré sa vzťahuje politika susedstva a politika rozvojovej spolupráce a hospodárskej spolupráce, sa stanú oprávnenými, keď splnia príslušné podmienky konzistentné s dohodami na vysokej úrovni o politických a makroekonomických aspektoch medzi EÚ a príslušnou krajinou. Komisia po konzultáciách s EIB rozhodne o tom, kedy konkrétna krajina splnila potrebný súbor podmienok. Zoznam príslušných krajín je zahrnutý v navrhnutom právnom predpise. Týmto postupom sa zabezpečí, že aktivita EIB vo vybratých krajinách sa môže spustiť na spoľahlivom politickom a makroekonomickom základe, v plnom súlade s opatreniami EÚ v príslušných krajinách. Operácie EIB v danej krajine sa môžu vykonať po podpísaní príslušnej rámcovej dohody medzi EIB a danou krajinou, po jej ratifikácii a nadobudnutí účinnosti. V tomto návrhu sa predpokladá, že v súvislosti s vážnymi obavami o následný vývoj politickej a hospodárskej situácie v určitej krajine, Komisia a EIB môžu rozhodnúť o pozastavení operácií financovania z EIB v tejto krajine. 3.5. Väzba na politiku EÚ Na ďalšie zvyšovanie podpory pre zahraničnú politiku EÚ v každom konkrétnom regióne je potrebné posilniť väzbu medzi prioritami EIB a politikou EÚ v danej oblasti. To sa dá dosiahnuť cez účinnejší rámec pre rozhovory a spoluprácu medzi bankou a Komisiou, pre formulovanie regionálnej politiky, stratégie pre krajinu a na úrovni projektov. Okrem toho efektívnosť a viditeľnosť finančnej podpory pre politiku EÚ môže za rôznych okolností čerpať výhody zo synergií a pákového účinku, ktorý sa dosiahne kombináciou rozpočtu EÚ a úverových kapacít (rizikový kapitál, technická pomoc, spolufinancovanie, cielené úrokové subvencie). Rozsah tejto spolupráce sa bude rozširovať na regionálne diferencovanom základe s prihliadnutím na význam EIB v danom regióne, aj na rozsah väzby na politiku EÚ v rámci predvstupovej politiky, európskej politiky susedstva a politiky hospodárskej spolupráce. Komisia predpokladá zakotvenie aktivít EIB vo svojich strategických a akčných plánoch pre daný región alebo krajinu, so stanovením priorít a očakávaných výsledkov. Tieto správy sa budú pripravovať v úzkej spolupráci s EIB. EIB bude tiež prizvaná k účasti v rôznych regionálnych výboroch vytvorených pod záštitou Komisie. Okrem toho Komisia predpokladá protismerné konzultácie s EIB k jednotlivým projektom. Na finančné operácie EIB sa nebude vzťahovať záruka Spoločenstva v prípade, ak Komisia doručí negatívne stanovisko k takejto operácii v rámci postupu ustanoveného v článku 21 Štatútu EIB. Nakoniec sa predpokladá podávanie správ s ročnou periodicitou na hodnotenie príspevku operácií financovania zo strany EIB k plneniu cieľov zahraničnej politiky EÚ. 3.6. Spolupráca s inými MFN Návrh Komisie zohľadňuje potrebu ďalej upevňovať koordináciu, spoluprácu a, prípadne, spolufinancovanie EIB s MFN a s európskymi dvojstrannými inštitúciami. Zámerom je vytvoriť, kde je to potrebné, zdokonalený rámec aktívnej spolupráce na základe existujúcich MoP. V tejto súvislosti v trojstrannej dohode vo forme MoP medzi Komisiou, EIB a EBRD ustanovia modely spolupráce vo vzťahu k operáciám vo východnej Európe, na južnom Kaukaze, v Rusku a strednej Ázii. V predpísaných postupoch spolupráce, ktoré sa predkladajú v tejto trojstrannej dohode, sa predpokladá pôsobenie EIB a EBRD v týchto oblastiach, vo všeobecnosti s dohodnutými „spoločnými ponukami“ pre dlžníkov, pričom každá z týchto bánk vo väčšine prípadov vkladá polovicu financií. Konečný príjemca by teda vo všeobecnosti získal výhody z kombinovaného balíka a cien. Na uplatňovanie trojstrannej dohody bude dohliadať riadiaci výbor, zložený z vysoko postavených pracovníkov zo všetkých inštitúcií. 3.7. Podávanie správ a účtovníctvo Komisia navrhuje skvalitniť svoje správy pre Európsky parlament a Radu tak, aby im umožňovali lepšie monitorovať plnú moc EIB mimo EÚ. Okrem toho účtovné pravidlá vyplývajúce z nového finančného nariadenia vyžadujú, aby EIB včas poskytovala Komisii podrobnejšie finančné a účtovné údaje a, keď je to potrebné, aj údaje na hodnotenie rizika, aby Komisia mohla pripraviť svoje ročné výkazy a odpovedať na otázky Dvora audítorov. Strednodobé prehodnotenie plnej moci Komisia vykoná v roku 2010, čo umožní, ak by bolo potrebné, presmerovanie priorít stanovených na právnom základe. To by Komisia pripravila na základe hodnotenia okrem iného na základe správy o činnosti EIB, ako aj vyhodnotenia poskytnutého nezávislým hodnotiacim útvarom EIB. [1] Rozhodnutie Rady 2000/24/ES z 22. decembra 1999, zmenené a doplnené rozhodnutím Rady 2000/688/ES zo 7. novembra 2000, rozhodnutím Rady 2000/788/ES zo 4. decembra 2000, rozhodnutím Rady 2001/778/ES zo 6. novembra 2001, rozhodnutím Rady 2005/47/ES z 22. decembra 2004 a rozhodnutím Rady 2006/174/ES z 27. februára 2006. Rozhodnutie Rady 1999/786/ES z 29. novembra 1999 je tiež zahrnuté do všeobecnej záruky. [2] Rozhodnutie Rady 2001/777/ES zo 6. novembra 2001. [3] Rozhodnutie Rady 2005/48/ES z 22. decembra 2004. V súčasnosti Komisia potvrdila len Rusko a Ukrajinu ako krajiny, ktoré splnili príslušné podmienky na to, aby EIB naštartovala operácie na základe tejto záruky. [4] Zrušenie všetkých nesplatených úverov EIB pre verejný sektor zo strany alžírskej vlády uvoľní až 407 miliónov EUR na nové operácie. [5] Prijatý výmenný kurz EUR/USD je priemerný výmenný kurz za rok 2005, ktorý uverejnila ECB. Číselné údaje sa týkajú príslušného fiškálneho roka 2005 pre rôzne MFN, ktoré sú v niektorých prípadoch v rozsahu 1/7 až 30/6. [6] Číselné údaje Svetovej banky zahŕňajú úvery Medzinárodnej banky pre obnovu a rozvoj a koncesné financovanie Medzinárodnej rozvojovej asociácie. [7] Údaje Svetovej banky a údaje ARB pre Áziu (bez strednej Ázie a Stredného východu) a Tichomorie. [8] Tento údaj zahŕňa úver 0,5 miliardy EUR mimo plnej moci Spoločenstva na letisko v Pekingu. [9] Bez úverových liniek 130 miliónov EUR priamo pre dvojstranné/regionálne inštitúcie (európske organizácie pre rozvoj a financovanie a juhoafrické rozvojové inštitúcie). [10] Správa Hospodárskeho a finančného výboru pre radu ECOFIN z marca 2006. [11] V tejto súvislosti je užitočné pripomenúť nedávno vydané „európske princípy pre životné prostredie“, spoločnú iniciatívu EIB a EBRD, rady Európskej rozvojovej banky a Nordickej environmentálnej finančnej korporácie a Nordickej investičnej banky, zamerané na harmonizáciu princípov životného prostredia, postupov a noriem spojených s financovaním projektov. Ohľadom verejného obstarávania sa EIB snaží zabezpečiť, aby sa dodržiavali základné princípy EÚ ohľadom verejného obstarávania, ako je rovnaké zaobchádzanie, nediskriminácia a transparentnosť. [12] Číselné údaje upravené na základe medzinárodného indexu stavebných nákladov ENR. --------------------------------------------------